

**Kuvendi i Komunës Klinë**

**Komiteti për Politik dhe Financa**

**01Nr \_\_\_\_\_\_\_\_\_\_\_\_\_\_\_\_\_/20**

**Klinë,dt:\_\_\_\_\_\_\_\_\_\_\_\_\_\_/20**

**PROCESVERBAL**

**Nga mbledhja -IX-të e rregullt e Komitetit për Politikë dhe Financa, mbajtur, më 09.12.2020, me fillim nga ora 10:00 në sallën e Kuvendit të Komunës.**

-Mbledhjen e hapi kryesuesi, z. Fadil Gashi i cili përshëndeti të gjithë të pranishmit, anëtaret e komitetit, drejtoret dhe gjithë të pranishmit, më pas prezantoj rendin e ditës:

1. Arsyetimi i mungesave,
2. Shqyrtimi dhe miratimi i procesverbalit të seancës së kaluar,

3 Shqyrtimi i planit të punës së Kuvendit, komiteteve dhe kalendarit të mbledhjeve për

 vitin 2021

1. Shqyrtimi i kërkesave të arritura për Komitetin për Politikë dhe Financa për muajin nëntor-dhjetor 2020,
2. Të ndryshme.

Kryesuesi hapi debat rreth rëndit të ditës, dhe pasi qe nuk kishte ndonjë vërejtje apo sugjerim, **Kryesuesi hodhi në votim dhe me 7-të vota PЁR u miratua Rendi i Ditës.**

**Pika 1.** Arsyetimi i mungesave.

**Të gjithë anëtarët ishin prezent.**

**Pika 2.** Shqyrtimi dhe miratimi i procesverbalit të seancës së kaluar.

**Kryesuesi z. Fadil Gashi:** Nëse ka dikush diçka rreth procesverbalit nga mbledhja e kaluar, urdhëroni!

**Pasi askush nuk kishte ndonjë vërejtje apo sugjerim kryesuesi hodhi në votim dhe me 7 (shtatë) vota PЁR u miratua procesverbali nga mbledhja e kaluar.**

**Pika 3.** Shqyrtimi i planit të punës së Kuvendit, komiteteve dhe kalendarit të mbledhjeve për vitin 2021

**Kryesuesi z. Fadil Gashi:** Sa i përket planit të punës së Kuvendit, komiteteve dhe kalendarit të mbledhjeve për vitin 2021, shërbimi për punë të Kuvendit e ka përgatitur ketë draft, po ashtu edhe unë e kam shikuar, mbledhjet e seancave të Kuvendit kemi vendosur ti mbajmë ashtu siç i kemi mbajtur edhe me herët d.m.th të premten e fundit në çdo muaj po ashtu seancat solemne e kanë datën e vet nuk ndryshojnë, ndërsa sa i përket Komitetit për Politik dhe Financa ka ndryshim, ditët janë të ndryshme jemi munduar ta respektojmë afatin aq sa kemi mundur.

-Plani i punës së kuvendit nuk ndryshon ashtu siç ka qenë edhe është në vija të trasha por që pjesën tjetër e pasuron ekzekutivi me kërkesat dhe planet e tyre.

Unë po hapi debat!

**z. Enver Berisha:** Plani i punës së Kuvendit, komiteteve dhe kalendarit të mbledhjeve për vitin 2021 edhe ashtu do të kaloj në Kuvend dhe nëse eventualisht ka diçka rreth tij do ta debatojmë edhe në kuvend , prandaj le të shkoj kështu siç qenka.

**Kryesuesi z. Fadil Gashi:** Në rregull atëherë unë po e vë në votim! **Kush është PЁR?**

**Me 7 ( shtatë ) vota PЁR u rekomandua që plani i punës së Kuvendit, komiteteve dhe kalendarit të mbledhjeve për vitin 2021 të kaloj për shqyrtim dhe miratim në Kuvend.**

**Pika 4.** Shqyrtimi i kërkesave të arritura për Komitetin për Politikë dhe Financa për muajin nëntor-dhjetor 2020,

**Kryesuesi z. Fadil Gashi:** Theksoj se deri sa ne kemi proceduar zyrtarisht njoftimin edhe materialin për mbledhjen e muajit dhjetorë, zyrtarisht kemi marrë vetëm një kërkesë.

**Kërkesë** nga Halil Avdiu, kryetar i fshatit Drenoc, Komuna Klinë.

Në emër të banoreve të fshatit Drenoc kërkon nga kuvendi komunal dhe Kryetari i Komunës z. Zenun Elezaj, që sipas mundësive ligjore të lejohet zgjerimi i varrezave të fshatit Drenoc Komuna e Klinës, ky zgjerim është parashikuar të bëhet në pronë shoqërore e cila ndodhet afër varrezave të fshatit.

-Edhe pse është kërkesë për zgjerim të varrezave, prap jemi të detyruar të veprojmë sipas ligjit për dhënie në shfrytëzim të hapësirave publike dhe këmbim të pronës shoqërore por që ka disa procedura me të lehta. Nëse edhe ju pajtoheni ne po e rekomandojmë në drejtorin përkatëse,drejtorin për Kadastër Pronë dhe Gjeodezi dhe nëse këta të fundit do ta përgatisin lëndën deri në seancën e radhës ne do ta shqyrtojmë në Kuvend por edhe nëse nuk arrin për ketë seancë do ta shqyrtojmë në janar apo shkurt.

Unë po hapi debat.

**Tunë Dedaj:** Unë e lexova kërkesën, është kërkesë e ber me vende, ne kemi pasur edhe me herët kërkesa të natyrave të tilla, prandaj unë jam i mendimit që me të gjitha mundësit qe ne kemi duhet ti përkrahim dhe po sa të përfundoj me proceduarat siç ti i ceke ti kryesues ne duhet ta miratojmë në Kuvend.

**Kryesuesi z. Fadil Gashi:** Gjithsesi të gjithë ne jemi të dakordimit qe ta përkrahim dhe ta qojmë përpara por që jemi të obliguar ta ndjekim rrugën ligjore.

**z. Enver Berisha:** Dallimi në mesë kësaj kërkese dhe kërkesave tjera është që ato kanë qenë kërkesa individuale ndërsa kjo është kërkesë kolektive dhe kërkesë e fshatit por e ka edhe arsyeshmerin e vetë. Mirëpo po pajtohem me ty kryesues se pavarësisht kësaj duhet ndjekur rrugët ligjore. Ne parimisht jemi pro.

**Kryesuesi z. Fadil Gashi:** Nëse edhe ju pajtoheni ne po e rekomandojmë që kërkesa të dërgohet për shqyrtim në drejtorin për Kadastër Pronë dhe Gjeodezi, ku do të veprohet sipas ligjit për dhënie në shfrytëzim të hapësirave publike dhe këmbim të pronës shoqërore, pas përfundimit të procedurave të punës në drejtorin për Kadastër Pronë dhe Gjeodezi, kërkesa do të shqyrtohet në Kuvend.

**-Kryesuesi hodhi në votim dhe me 7 (shtatë ) vota PЁR u rekomandua që kërkesa të dërgohet për shqyrtim në drejtorin për Kadastër Pronë dhe Gjeodezi, ku do të veprohet sipas ligjit për dhënie në shfrytëzim të hapësirave publike dhe këmbim të pronës shoqërore.**

Kryesuesi z. Fadil Gashi, falënderoi të gjithë për pjesëmarrje dhe kontributin e dhen. -Me kaq përfundoj mbledhje e KPF-së

Mbledhja përfundoi në ora 11:00.

**Procesmbajtësi, Kryesuesi,**

**Ahmet Berisha Fadil Gashi**